钦定古今图书集成/明伦汇编/氏族典/第278卷 > 王元翰
## 钦定古今图书集成/明伦汇编/氏族典/第278卷 > 王元翰

按《明外史王元翰传》：“元翰，字伯举，云南宁州人。万历
二十九年进士，选庶吉士。三十四年，改吏科给事中。
意气陵厉，以谏诤自任，进工科右给事中。元翰居谏
垣四年，力持清议，世服其敢言。吏科都给事中陈治
则与元翰不相能，御史郑继芳其门人也，遂劾元翰
盗库金，克商人，赀奸赃数十万。元翰愤甚，辨疏诋继”
芳，语过激。于是继芳党刘文柄、刘国缙等十馀疏并
攻之。元翰乃尽出其筐箧，舁至国门，纵吏士简括，恸
哭辞朝而去。吏部坐“擅离职守”，谪刑部检校。后孙丕
扬主京察，斥治则、国缙等亦以“浮躁”坐元翰，再贬湖
广按察知事。天启初，累迁刑部主事。魏忠贤乱政，其
党石三畏劾之，削籍卒。